จัดการกับอารมณ์ของตัวเอง เยียวยาด้วยการเขียนบันทึก เริ่มดูแลตัวเอง
เนื่องจากคุณมีโอกาสเกิดอาการซึมเศร้า คุณจึงต้องรู้วิธีสังเกตพฤติกรรมที่อาจนำไปสู่การฆ่าตัวตายของตัวเองและคนอื่นๆ คุณสามารถโทรศัพท์ไปที่สายด่วนสุขภาพจิต 1667 เพื่อรับคำปรึกษาได้ทุกวันตลอด 24 ชั่วโมงถ้าคุณ:  คิดเรื่องการฆ่าตัวตาย มีปัญหาเรื่องการรับประทานอาหารและ/หรือการนอน พฤติกรรมของคุณเปลี่ยนจากหน้ามือเป็นหลังมือ แยกตัวออกจากเพื่อนฝูงและ/หรือกิจกรรมทางสังคม ไม่สนใจการเรียน การทำงาน หรืองานอดิเรก คิดเรื่องการเขียนพินัยกรรม หรือการจัดการเรื่องต่างๆ ในวาระสุดท้าย เสี่ยงในเรื่องที่ไม่จำเป็น ดูเหมือนจะหมกมุ่นอยู่กับความตายและ/หรือการตาย ดื่มแอลกอฮอล์และ/หรือใช้สารเสพติดมากขึ้น เคยพยายามฆ่าตัวตายมาก่อน ความสัมพันธ์ที่ดีอย่างแท้จริงปกติแล้วจะไม่จบลงง่ายๆ เพราะฉะนั้นการคิดทบทวนถึงแต่ละด้านของความสัมพันธ์จึงสามารถช่วยให้คุณเข้าใจได้ว่าทำไมมันถึงไปไม่รอด บางทีคุณอาจจะไม่ควรสานสัมพันธ์กันตั้งแต่แรกก็ได้ บางทีคุณสองคนอาจจะไม่ได้ต้องการอะไรในชีวิตที่เหมือนกัน หรือไม่แน่ว่ามันอาจจะมีจุดบกพร่องบางอย่างที่เกิดขึ้นอย่างต่อเนื่องในความสัมพันธ์ของคุณ หลายคนเลือกที่จะเลิกราเพราะพวกเขาไม่สามารถสร้างความสัมพันธ์ที่ดีขึ้นมาได้ องค์ประกอบสำคัญที่ต้องรักษาไว้ในความสัมพันธ์เพื่อให้คนสองคนรู้สึกได้รับการเติมเต็มอย่างแท้จริงได้แก่ :   การให้เกียรติซึ่งกันและกัน:  การปฏิบัติต่อคนรักในฐานะที่เขาเป็นคนมีคุณค่า และคุณเองก็ได้รับการปฏิบัติในแบบเดียวกันด้วย  ความเมตตา:  การห่วงใยคนที่คุณรักอย่างแท้จริง  ความเห็นอกเห็นใจ:  การใช้ใจสัมผัสว่าคนรักรู้สึกอย่างไร  ความเข้าใจ:  การเข้าใจความรู้สึกและการกระทำของคนรัก  การยอมรับ:  การยอมรับคนรักในแบบที่เขาเป็นและยอมรับตัวเองด้วย  ความซื่อสัตย์:  ความสัมพันธ์ของคุณตั้งอยู่บนพื้นฐานของซื่อสัตย์  ความไว้ใจ:  การเต็มใจที่จะให้คนรักของคุณรู้ความคิดส่วนตัว ความรู้สึก และด้านต่างๆ ของชีวิต  การสื่อสาร:  ความสามารถในการที่จะพูดคุยกันได้อย่างเป็นอิสระ การเข้าใจว่าจะพูดถึงสิ่งที่คุณกังวลกับคนรักอย่างไร  ความเกรงใจ:  การตระหนักถึงความต้องการของคนรักและของตนเอง  ความเข้ากันได้และความสนใจร่วมกัน:  การมีส่วนร่วมและเห็นคุณค่าในสิ่งเดียวกัน การเต็มใจที่จะยอมรับเมื่อแต่ละฝ่ายไม่ได้อยากมีส่วนร่วมหรือเห็นคุณค่าในสิ่งเดียวกัน  ความซื่อตรงต่อตนเอง:  ความสามารถในการรักษาความเชื่อและความรู้สึกเป็นตัวของตัวเอง การมอบเวลาและความใส่ใจให้แก่ความสัมพันธ์  ความเปราะบาง:  การเอากำแพงกั้นกลางออก และความสามารถในการให้คนรักเห็นด้านที่เป็นมนุษย์และแนวโน้มที่จะทำผิดพลาดของคุณโดยที่ไม่กลัวผลลัพธ์ที่ตามมา เพื่อให้เข้าใจการเลิกรามากยิ่งขึ้น ลองนึกว่าคุณกับคนรักมีความคิดเห็นขัดแย้งกันในด้านสำคัญของความสัมพันธ์ดังต่อไปนี้เป็นประจำหรือไม่:  การใช้เงินร่วมกัน สันทนาการและความสนใจร่วมกัน ความเชื่อทางศาสนา การแสดงความรัก มิตรภาพ ความสัมพันธ์ทางเพศ พฤติกรรม ปรัชญาชีวิต ความสัมพันธ์ครอบครัว เป้าหมายชีวิต การใช้เวลาร่วมกัน การตัดสินใจ การรับผิดชอบเรื่องในบ้าน เป้าหมาย/อนาคตด้านการทำงานที่หวังไว้ จำไว้ว่าการจะข้ามผ่านการเลิกราไปได้นั้นต้องอาศัยกระบวนการคร่ำครวญ ความเศร้าโศกเป็นปฏิกิริยาธรรมชาติที่มีต่อการสูญเสีย การก้าวข้ามการเลิกราเป็นเรื่องเจ็บปวดเพราะมันอาจจะไม่ได้แค่สูญเสียความสัมพันธ์เท่านั้น แต่ยังสูญเสียความหวังและสิ่งต่างๆ ที่เคยมีร่วมกันมาด้วย เมื่อเผชิญกับอนาคตใหม่ๆ ที่ไม่แน่นอน ก็ย่อมเป็นปกติที่เราจะรู้สึกเศร้า โกรธ เหนื่อยล้า สับสน หรือกระวนกระวาย อย่าปล่อยให้ตัวเองจมจ่อมอยู่กับความรู้สึกเจ็บปวดมากเกินไป แต่ก็อย่าเพิกเฉยความรู้สึกเสียทีเดียว คุณควรอนุญาตให้ตัวเองทำหน้าที่ต่างๆ ได้น้อยกว่าปกติสักช่วงเวลาหนึ่ง คุณอาจจะรู้สึกว่าตัวเองทำงานได้ไม่เต็มที่เท่าไหร่ หรืออาจจะสนใจคนอื่นน้อยลงกว่าที่เคยสักระยะหนึ่ง  คุณต้องให้เวลาตัวเองได้รับรู้ถึงความรู้สึกและปล่อยให้มันประมวลผลอย่างสมบูรณ์ แม้ว่ามันจะยาก แต่ก็พยายามพูดคุยถึงความรู้สึกของคุณให้คนอื่นฟัง เพื่อที่คุณจะได้ไม่รู้สึกเหมือนว่าตัวเองต้องผ่านช่วงเวลาอันเจ็บปวดนี้คนเดียวมากนัก อย่างไรก็ตามให้เตือนตัวเองไว้ด้วยว่า เป้าหมายสูงสุดคือการเดินหน้าต่อไป และคุณก็ยังมีอนาคตที่เต็มไปด้วยความหวังและความฝันใหม่ๆ ที่จะมาแทนที่อันเก่า ถ้าการเลิกราทำให้ความภาคภูมิใจในตัวเองของคุณลดฮวบ เป็นไปได้ว่าเสียงข้างในของคุณกำลังวิจารณ์ตัวเองว่าเป็นสาเหตุที่ทำให้ต้องเลิกกัน  เข้าใจว่าคนเราล้วนแต่มีโอกาสผิดพลาดและไม่มีใครสมบูรณ์แบบ โดยที่เราไม่จำเป็นต้องก่นด่าตัวเอง  ถ้าเสียงในใจของคุณกำลังพูดถึงคุณในทางที่ไม่ดี ลองหยุดและเขียนความคิดลบเหล่านั้นลงไป จากนั้นขีดฆ่าและเขียนความคิดที่มีประโยชน์ทับลงไปใหม่ เช่น “ฉันติดเกาะเขาแจมากเกินไป” ควรจะถูกขีดฆ่าและเขียนลงไปใหม่ว่า “ฉันจะพยายามไว้ใจและมั่นใจมากกว่านี้” เช่น “สุดท้ายฉันก็คบใครไม่รอดสักคน” ควรจะถูกขีดฆ่าและเขียนลงไปใหม่ว่า “ฉันจะมองหาคนรักที่ใช่และพยายามสร้างความสัมพันธ์ที่ดีและแข็งแกร่ง” การทบทวนถึงการเลิกราผ่านการเขียนสามารถช่วยให้คนเราทำใจยอมรับการเลิกราได้ การเขียนเล่าเรื่องความสัมพันธ์ช่วยให้คุณเข้าใจว่าทำไมความสัมพันธ์ถึงไปไม่รอด และช่วยให้คุณสื่อสารความเข้าใจนั้นกับตัวเองและคนอื่นได้ นอกจากนี้ยังทำให้คุณเข้าใจตัวเองมากขึ้นด้วยว่า คุณต้องการอะไรในความสัมพันธ์ครั้งหน้า กุญแจสำคัญของการเขียนบันทึกเลิกราก็คือ เพื่อให้คุณได้ประเมินประสบการณ์การเลิกราผ่านกระบวนการเล่าซ้ำ คุณต้องเขียนรายละเอียดตามโครงสร้างการเล่าเรื่องให้สมบูรณ์ ซึ่งมีทั้งจุดเริ่มต้น ตอนกลาง และตอนจบ วิธีนี้ช่วยให้คุณเรียงเหตุการณ์ในรูปแบบที่มีขอบเขตเข้าใจได้ จากนั้นคุณก็จะมองเห็นง่ายขึ้นว่า การเลิกรานั้นมีสาเหตุที่ระบุได้ การเขียนบันทึกด้วยโครงสร้างแบบนี้อาจจะช่วยให้คุณรับรู้ได้ว่ามันจบลงแล้วจริงๆ และสามารถเดินหน้าต่อไปในชีวิตได้ เพิ่มความรู้สึกที่ว่าคุณสามารถควบคุมการฟื้นฟูตัวเองจากการเลิกราได้ ทำให้คุณสามารถรับมือกับอารมณ์ ซึ่งจะช่วยเพิ่มความภาคภูมิใจในตนเองให้กับคุณได้เมื่อคุณทำความเข้าใจกับสิ่งที่เกิดขึ้นได้แล้ว ตอนนี้คุณก็รู้เหตุผลแล้วว่าทำไมคุณถึงต้องเขียนบันทึก เพราะฉะนั้นก็ถึงเวลาที่คุณจะต้องเริ่มเขียนบันทึกของตัวเองแล้ว คุณอาจจะเขียนในคอมพิวเตอร์ก็ได้ถ้าคุณถนัดพิมพ์มากกว่า หรือคุณอาจจะเขียนมือก็ได้ถ้าคุณอยากเขียนเรื่องส่วนตัวด้วยลายมือของคุณเอง เขียนทุกอย่างที่เกิดขึ้นในความสัมพันธ์ตามลำดับเหตุการณ์ที่เกิดขึ้นจริง อย่าลืมเขียนบรรยายให้สอดคล้องกันด้วย เพื่อให้คุณเข้าใจว่าทำไมความสัมพันธ์มันถึงไปไม่รอด เรื่องราวของคุณจะต้องชัดเจนและเป็นเหตุเป็นผลมากพอที่จะทำให้คนอื่นมาอ่านแล้วเข้าใจเรื่องของคุณได้ (แต่ก็ไม่ได้หมายความว่าคุณจะต้องเอาบันทึกให้ใครอ่านจริงๆ) เขียนเล่าเรียงลำดับเหตุการณ์เพื่อที่จะได้เห็นสาเหตุและผลที่ตามมาได้ชัดเจนขึ้น เขียนตัวอย่างเจาะจงที่ช่วยอธิบายแรงจูงใจที่อยู่เบื้องหลังการเลิกรา วิธีนี้จะช่วยให้คุณได้ทำความเข้าใจการเลิกรามากยิ่งขึ้น สร้างตัวละครหลักขึ้นมา เพราะตัวละครเหล่านี้เกี่ยวข้องกับสาเหตุและผลที่ตามมาของเหตุการณ์ที่เกิดขึ้นระหว่างที่คบกัน  พยายามทำความเข้าใจความรู้สึกและทัศนคติของตัวละครแต่ละตัวให้สัมพันธ์กับเหตุการณ์ และพยายามหาความหมายจากเหตุการณ์ต่างๆ ที่เกิดขึ้นระหว่างคบกัน ในส่วนต่างๆ ของบันทึก ให้คุณเขียนว่าคุณคิดว่าอะไรคือสิ่งที่ทำให้ความสัมพันธ์สมบูรณ์แบบแล้วระบุให้เจาะจง คิดว่าคุณเต็มใจจะให้อะไรกับความสัมพันธ์และคุณอยากได้อะไรตอบแทน ความสัมพันธ์ที่จบลงไปแล้วนั้นเป็นความสัมพันธ์ที่ดีและช่วยเติมเต็มหรือเปล่า คุณขัดแย้งกันในด้านหลักๆ ของความสัมพันธ์เป็นประจำหรือไม่ คุณอยากให้ความสัมพันธ์ในวันข้างหน้าต่างไปจากเดิมอย่างไร และมีอะไรในความสัมพันธ์ครั้งเก่าที่คุณอยากให้มันอยู่เหมือนเดิม การเขียนบันทึกเกี่ยวกับการเลิกราช่วยให้คุณสัมผัสได้ถึงความรู้สึกที่ว่า คุณเองเป็นผู้ควบคุมเหตุการณ์ต่างๆ ในความสัมพันธ์ วิธีนี้อาจจะช่วยให้คุณรู้สึกว่าตัวเองเข้าใจการเลิกราได้สมบูรณ์แบบมากยิ่งขึ้น และทำให้คุณรู้สึกได้ถึงความเป็นเจ้าของในชีวิตของคุณ ซึ่งความสามารถเหล่านี้อาจช่วยเพิ่มความภาคภูมิใจในตัวเองให้มากขึ้นได้ คุณทำอะไรได้ดี มีอะไรที่คุณสามารถช่วยคนที่คุณรักได้ไหม การเข้าร่วมกิจกรรมที่คุณมีโอกาสประสบความสำเร็จจะช่วยให้คุณรู้สึกเป็นที่ยอมรับ เป็นที่นึกถึง และได้รับการสนับสนุน ถ้าคุณเข้าร่วมกิจกรรมที่พัฒนาและ/หรือได้ใช้ประโยชน์จากจุดแข็งของคุณ ความภาคภูมิใจในตนเองของคุณก็จะได้รับการกระตุ้นเป็นอย่างมาก ส่งผลให้คุณมีความเป็นอยู่ทางด้านอารมณ์ สังคม และร่างกายที่ดีขึ้น กิจกรรมนี้มีประโยชน์มากมาย ทั้งช่วยให้คุณลืมเรื่องการเลิกรา ทำให้คุณรู้สึกดีกับตัวเอง และได้ช่วยเหลือผู้อื่น ทำให้ประสบการณ์อาสาสมัครของคุณมีคุณค่ามากยิ่งขึ้นด้วยการชวนเพื่อนสนิทสักคนสองคนมาร่วมเป็นอาสาสมัครกับคุณ การออกกำลังกายเป็นประจำทำให้คนเรารู้สึกมีความสุขมากขึ้น คุณจะรู้สึกดีกับร่างกายตัวเองมากขึ้นพร้อมกับมีพลังงานและแรงผลักดันมากขึ้นด้วย การออกกำลังกายมีประโยชน์เพิ่มเติมคือช่วยให้คุณมีรูปร่างที่ดูดีขึ้น ซึ่งจะทำให้คุณใส่เสื้อผ้าได้สบายมากขึ้น และช่วยเพิ่มความมั่นใจให้กับคุณด้วย เพราะความมั่นใจมักมาพร้อมกับน้ำหนักที่ลดลง การออกกำลังกายได้อย่างมีประสิทธิภาพไม่ได้หมายความว่า ตารางออกกำลังกายของคุณจะต้องหักโหมหรือต้องเป็นสมาชิกฟิตเนส คุณอาจจะแค่เดินเล่นข้างนอกวันละ 30 นาทีหรือหาคลาสที่คุณสนใจ เช่น เต้น โยคะ หรือสแตนอัพแพดเพิลบอร์ดก็ได้ การเลือกอาหารที่มีใยอาหารสูงและมีวัตถุดิบสำเร็จรูปกับน้ำตาลต่ำช่วยให้คุณรู้สึกแข็งแรงขึ้นและดูดีขึ้น  ถ้าคุณทำอาหารไม่เก่ง ให้หาคลาสทำอาหารและหาวิธีการใหม่ๆ ที่จะทำให้คุณสามารถปรุงอาหารในแบบที่คุณชอบได้ จำไว้ว่าการรับประทานอาหารที่สมดุลนั้นต้องประกอบด้วยผักและผลไม้มากๆ โปรตีน (เช่น เนื้อสัตว์ไม่ติดมัน) น้อยๆ ธัญพืชและผลิตภัณฑ์นมน้อยๆ การรักษารูปลักษณ์ภายนอกให้สะอาดและเรียบร้อยช่วยกระตุ้นความภาคภูมิใจในตนเองได้เสมอ   ที่จริงแล้วเป็นเรื่องธรรมดามากที่คนเราจะหาลุคใหม่ๆ (หรืออย่างน้อยก็เปลี่ยนทรงผม) หลังจากเลิกกับใครสักคนที่คบกันมานาน แต่การจะทำให้ตัวเองดูดีนั้นก็ไม่จำเป็นต้องเปลี่ยนตัวเองทั้งหมด แค่เก็บกางเกงวอร์มไว้ใส่ที่บ้านและแต่งเนื้อแต่งตัวทุกวัน เช่น ใส่รองเท้าที่เป็นรองเท้าจริงๆ แทนการใส่รองเท้าสำหรับใส่ในบ้าน  ขณะที่คุณกำลังเดินหน้าเยียวยาตัวเอง แม้ว่าจะไม่มีใครมาเพิ่มความภาคภูมิใจในตัวเองให้กับคุณได้ การอยู่ท่ามกลางเพื่อนๆ และครอบครัวที่ห่วงใยคุณและรับฟังคุณอย่างแท้จริงช่วยให้คุณทำใจกับการเลิกราและเพิ่มความภาคภูมิใจในตนเองได้
รู้ว่าเมื่อไหร่ควรขอความช่วยเหลือ. ประเมินความสัมพันธ์ของคุณตามความเป็นจริง. รู้ว่าอะไรคือรากฐานของความสัมพันธ์ฉันท์คนรักที่ดี. นึกถึงสิ่งที่ขัดแย้งกัน. เสียใจให้พอ. ปล่อยให้ตัวเองประมวลอารมณ์อย่างเหมาะสม. อย่าวิจารณ์ตัวเองในใจ. เขียนบันทึกเพื่อให้เข้าใจความสัมพันธ์และการเลิกรา. ประเมินขณะที่คุณเขียนบันทึก. เริ่มเขียนบันทึกของตัวเอง. เขียนเหตุการณ์ต่างๆ ในความสัมพันธ์ตามลำดับเวลา. ระบุสาเหตุและผลที่ตามมา. คิดว่าคุณกับแฟนเป็นตัวละครในนิยาย. ระบุว่าคุณต้องการอะไรจากความสัมพันธ์. เปรียบเทียบสิ่งที่คุณบรรยายถึงตอนเลิกรา กับสิ่งที่คุณอยากได้จากความสัมพันธ์ฉันท์หนุ่มสาวในวันข้างหน้า. ทบทวนเรื่องการเลิกรา. หาโอกาสที่ทำให้คุณรู้สึกมีความสามารถและประสบความสำเร็จ. เป็นอาสาสมัครในองค์กรการกุศล. ออกกำลังกายเยอะๆ. รับประทานอาหารที่อุดมไปด้วยสารอาหารที่ดีต่อสุขภาพ. ใช้เวลากับรูปลักษณ์ของตนเอง. อยู่ท่ามกลางกลุ่มคนที่สนับสนุนคุณ.
https://www.wikihow.com/Boost-Self-Esteem-After-a-Break-Up https://www.wikihow.com/Boost-Self-Esteem-After-a-Break-Up https://www.wikihow.com/Boost-Self-Esteem-After-a-Break-Up
Dealing with Your Emotions Healing through Journaling Practicing Self-Care